4. การประกอบธุรกิจของแต่สายผลิตภัณฑ์

4.1 ลักษณะผลิตภัณฑ์และบริการ

ประเภทหรือชนิดของสินค้าหรือบริการ สามารถแบ่งได้เป็น 4 ประเภทดังนี้

1. การซ่อมเรือ: (Ship Repair) :บริษัท มีอุปกรณ์หลักเพื่อใช้ซ่อมทำเรือขนาดตั้งแต่ 5,000
เดทเวทตัน ถึง 20,000 เดทเวทตัน ได้แก่ อู่ลอยรูปตัวยู (U Groove) จำนวน 2 อู่
สามารถรองรับความต้องการของลูกค้าทั้งในประเทศและต่างประเทศ นอกจากนี้
ยังมีอุปกรณ์สนับสนุนอื่นๆ อาทิ โรงงาน เครนขนาดใหญ่ และช่างฝีมือที่ผ่านการฝึกอบรมเป็นอย่างดี
ทำให้ผลงานได้มาตรฐาน

2. การต่อเรือ : (Shipbuilding) บริษัท มี Slipway
ซึ่งสามารถรองรับการต่อเรือขนาดใหญ่ได้ ถึง 9,000
เดทเวทตันได้รับความไว้วางใจจากลูกค้าทั้งในประเทศและต่างประเทศให้ต่อเรือที่มีคุณสมบัติพิเศษ
อาทิ เรือตรวจการณ์ปืนของกองทัพเรือ เรือสำรวจสายเคเบิลใต้น้ำจากบริษัท คาลิฟา อัลโกไซบิ
ไดวิ่ง แอนด์ มารีน เซอร์วิสส์ จำกัด และเรือขจัดคราบน้ำมันจากบริษัท เอสโซ่ แสตนดาร์ด
(ประเทศไทย) จำกัด และจากบริษัท เชลล์ (ประเทศไทย) จำกัด เรือบรรทุกสินค้าขนาด 442
TEU ซึ่งเป็นเรือบรรทุกตู้สินค้าขนาดใหญ่ที่สุดเท่าที่เคยต่อเรือขึ้นในประเทศไทย ให้กับ GATI
LIMITED เรือสนับสนุนการปฏิบัติงานแท่นขุดเจาะน้ำมันขนาด 50 เมตร ของ ALMANSOORI
PRODUCTION SERVICE LLC. จากประเทศสหรัฐอาหรับเอมิเรตส์
และเรือลากจูงขนาดไม่น้อยกว่า 30 เมตริกตันและชนาดไม่น้อยกว่า 40 เมตริกตัน
ของการท่าเรือแห่งประเทศไทย เป็นต้น

ตัวอย่างผลงาน

+------------------------+-----+---------------------------------------+
| ประเภท                 | จำ  | เจ้าของเรือ                             |
|                        | นวน |                                       |
+------------------------+-----+---------------------------------------+
| 1. เรือขจัดคราบน้ำมัน      | 4   | บริษัท เอสโซ่ สแตนดาร์ด (ประเทศไทย)       |
|                        | ลำ  | จำกัด,บริษัท เชลล์ (ประเทศไทย) จำกัด,      |
|                        |     | กรมขนส่งทางน้ำและพาณิชยนาวี               |
+------------------------+-----+---------------------------------------+
| 2. เรือบรรทุกน้ำมัน 800 ตัน | 6   | บริษัท น้ำมัน ที.พี.ไอ. จำกัด                |
|                        | ลำ  |                                       |
+------------------------+-----+---------------------------------------+
| 3.                     | 1   | บริษัท คาลิฟา อัลโกไซบิ ไดวิ่ง แอนด์ มารีน     |
| เรือสำรวจสายเคเบิ้ลใต้น้ำ   | ลำ  | เซอร์ วิสส์ จำกัด                         |
+------------------------+-----+---------------------------------------+
| 4. เรือตรวจการณ์ปืนขนาด   | 3   | กองทัพเรือ                              |
| 64 เมตร                | ลำ  |                                       |
+------------------------+-----+---------------------------------------+
| 5.                     | 3   | บริษัท เขาหลัก เอ็นเตอร์ไพรส์               |
| เรือโดยสารแบบคาตามาราน  | ลำ  |                                       |
+------------------------+-----+---------------------------------------+
| 6.                     | 6   | บริษัท อควา จำกัด , บริษัท ซีทราน แทรเวล    |
| เ                      | ลำ  | จำกัด,                                 |
| รือโดยสารท่องเที่ยวชนิดต่างๆ |     |                                       |
|                        |     | บริษัท พัทยา ปะการัง เซมิซับมารีน จำกัด       |
+------------------------+-----+---------------------------------------+
| 7.เรือบรรทุกตู้สินค้าขนาด    | 1   | GATI LIMITED                          |
| 422 TEU                | ลำ  |                                       |
+------------------------+-----+---------------------------------------+
| 8.เรือสนับสนุนการปฏ       | 1   | ALMANSOORI PRODUCTION SERVICE LLC.    |
| ิบัติงานแท่นขุดเจาะน้ำมันขนาด | ลำ  |                                       |
| 50 เมตร                |     |                                       |
+------------------------+-----+---------------------------------------+
| 9.                     | 1   | การท่าเรือแห่งประเทศไทย                  |
| เรือล                   | ลำ  |                                       |
| ากจูงขนาดกำลังฉุดไม่น้อยกว่า |     |                                       |
| 30 เมตริกตัน             |     |                                       |
+------------------------+-----+---------------------------------------+
| 10.                    | 1   | การท่าเรือแห่งประเทศไทย                  |
| เรือล                   | ลำ  |                                       |
| ากจูงขนาดกำลังฉุดไม่น้อยกว่า |     |                                       |
| 40 เมตริกตัน             |     |                                       |
+------------------------+-----+---------------------------------------+

3. การดัดแปลงเรือ : (Ship Conversion Upgrading) เนื่องจากอนุสัญญา Marpol
ซึ่งออกโดย International Maritime Organization (IMO) ซึ่งบังคับให้เรือบรรทุกน้ำมัน
(Oil Tanker) จะต้องมีเปลือกเรือสองชั้น (Double Hull) กับกฎระเบียบกรมเจ้าท่า
กำหนดให้จะต้องมีการดัดแปลงให้เป็นเรือ (Double Hull) ทั้งหมดภายในปี 2558
สำหรับเรือที่ไม่ใช่เรือที่มีเปลือกสองชั้น ในการบรรทุกน้ำมันชายฝั่ง
อีกทั้งบริษัทผู้ค้าน้ำมันอนุญาตเฉพาะเรือที่มีเปลือกเรือสองชั้นเท่านั้น
ในการเข้าเทียบท่าของคลังน้ำมัน
ซึ่งบริษัทได้ใช้โอกาสนี้เป็นกลยุทธ์ในการเพิ่มรายได้จากการดัดแปลงเรือ Double Hull
เหมือนงานดัดแปลงเรือดังกล่าว และมีผลงานเป็นที่ยอมรับของลูกค้ามาไม่น้อยกว่า 20 ลำ

นอกจากนี้บริษัท ยังมีความเชี่ยวชาญในการดัดแปลเรือที่ต้องใช้ประสบการณ์และเทคนิคพิเศษ
โดยบริษัทฯ มีผลงานดังนี้ เรือห้องเย็นของประเทศมัลดีฟส์
เรือตรวจการณ์ของกองบังคับการตำรวจน้ำ เรือรบหลวงสู้ไพรินทร์ และAccommodation Work
Barge

4. งานก่อสร้างวิศวกรรมต่างๆ : (Engineering Work)
บริษัทสามารถก่อสร้างและซ่อมแซมอุปกรณ์ประเภทลอยน้ำ สิ่งก่อสร้างในทะเล
การก่อสร้างโครงสร้างเหล็กซึ่งเป็นส่วนประกอบของการก่อสร้างสะพาน โรงงานอุตสาหกรรม
แท่นขุดเจาะน้ำมันในทะเล และส่วนประกอบของเครื่องจักรในโรงงาน เป็นต้น

อุปกรณ์ที่สำคัญ

1. อู่ลอย 2 อู่ สามารถรับเรือขนาด 5,000 เดทเวทตัน ถึง 20,000 เดทเวทตัน

+--------+--------------+--------------+--------------+---------------+
| อู่ลอย   | ขนาดอู่        | การยกตัว      | ขนาดเรือสูงสุด  | เครนอู่         |
+--------+--------------+--------------+--------------+---------------+
| Asimar | 98 x 19.6 m. | 2,000 t.     | 5,000 DWT    |               |
| 1      |              |              |              |               |
+--------+--------------+--------------+--------------+---------------+
| Asimar | 161 x 28 m.  | 6,000 t.     | 20,000 DWT   | 2 x 12 t.     |
| 2      |              |              |              |               |
|        |              |              |              | 2 x           |
|        |              |              |              | Dock-knight   |
+--------+--------------+--------------+--------------+---------------+

2. พื้นที่ต่อเรือ พร้อมทั้ง SLIPWAY 2 แห่ง รวมพื้นที่ประมาณ 20,000 ตารางเมตร

3. อุปกรณ์อื่น ๆ เช่น เครนขนาดใหญ่ และโรงงาน ช่วยทำให้งานซ่อมสร้างสะดวกรวดเร็วขึ้น
โดยมีอุปกรณ์ที่

สำคัญดังนี้

  ------------------------------------------------------------ ----------
  ชนิดอุปกรณ์                                                     จำนวน

  1. เครื่องตัดเหล็ก CNC                                           2 ชุด

  2. Gantry Crane ขนาด 100 ตันสำหรับงานต่อเรือด้านทิศเหนือ            1 ตัว

  3. Gantry Crane ขนาด 10 ตันสำหรับงานต่อเรือด้านทิศเหนือ             3 ตัว

  4. สร้างโรงพ่นกริดสำหรับแผ่นเหล็กขนาด กว้าง 2.4 ม. ยาว 10 ม.        1 โรง

  5. ปั้นจั่นเคลื่อนที่ (Dock knight) ในอู่ลอย 2 สำหรับงานพ่นสี พ่นทราย      1 ชุด

  6. Gantry Crane ขนาด 5 ตัน                                    6 ตัว
  สำหรับระบบโลจิสติกส์ของชิ้นงานเหล็กในโรงประกอบ                      
  ------------------------------------------------------------ ----------

อุปกรณ์ต่างๆ ข้างต้นนำมาให้บริการงานโดยทั่วไปดังนี้

+--------------------+---------------------+---------------------------+
| งานตัวเรือ           | งานเครื่องกล/ งานไฟฟ้า | งานทดสอบโดยไม่ทำลาย        |
+--------------------+---------------------+---------------------------+
| งานทำความสะอาด     | งานเค               | งานทดสอบโดยไม่ทำลาย (NDT)  |
|                    | รื่องจักรใหญ่/เครื่องไฟฟ้า |                           |
| -                  |                     | -                         |
|    งานพ่นทราย/พ่นกริด | งานซ่อมหม้อน้ำ         |    งานวัดความหนาแน่นแผ่นเหล็ก |
|                    |                     |                           |
| -   งานฉีดน้ำแรงดันสูง | งานใบจักร            | -   การทดสอบด้วยผงเหล็ก     |
|                    |                     |                           |
| -   งา             | งานเพลาใบจักร        | -   การทดสอบด้วยคลื่นวิทยุ     |
| นทำความสะอาดถังน้ำมัน |                     |                           |
|                    | งานท่อ               | -   การทดสอบด้วยสารแทรกซึม  |
| -   งานสมอ,โซ่สมอ   |                     |                           |
|     และงานพ่นสี      | งานไฟฟ้าและอีเล็กโทรนิค | -   งานทดสอบกำลังการยก     |
|                    |                     |     (ที่มีน้ำหนัก 350 ตันขึ้นไป)  |
+--------------------+---------------------+---------------------------+

4. พื้นที่ประมาณ 33,280 ตารางเมตร มีความยาวติดแม่น้ำถึง 300 เมตร ระดับความลึกหน้าท่า
9 เมตร

ปัจจัยที่มีผลต่อโอกาสหรือข้อจำกัดในการประกอบธุรกิจ

-   สถานที่ตั้ง

ที่ตั้งของบริษัทตั้งอยู่บริเวณปากแม่น้ำเจ้าพระยา มีพื้นที่อู่เรือกว่า 20 ไร่
มีท่าเทียบเรือระดับความลึกหน้าท่า 9

เมตรซึ่งพอเพียงกับงานซ่อมเรือขนาดใหญ่พร้อมกันหลายลำ เหมาะสำหรับดำเนินธุรกิจอู่ต่อซ่อมเรือ

-   คลังสินค้าทัณฑ์บน

  บริษัทได้รับอนุมัติให้จัดตั้งคลังสินค้าทัณฑ์บนจากกรมศุลกากร
  ซึ่งทำให้บริษัทได้รับผลประโยชน์จากภาษีนำ

  เข้าวัตถุดิบโดยได้รับยกเว้นอากรนำเข้าวัสดุอุปกรณ์
  เพื่อใช้ในการซ่อมเรือและต่อเรือสำหรับเรือเดินทะเลที่มี

  ขนาดเกิน 15 ตันกรอสขึ้นไป โดยในปี 2548 บริษัทได้ทำการต่ออายุสัญญาแบบตลอดถาวร

-   องค์การทางทะเลระหว่างประเทศ International Maritime Organization (IMO)

เป็นผู้กำหนดมาตรฐาน
และแนวปฏิบัติเพื่อความปลอดภัยในการเดินเรือและคุ้มครองสิ่งแวดล้อมทางทะเล

มีส่วนทำให้เจ้าของกองเรือต่าง ๆ ต้องปรับปรุง หรือดัดแปลงสภาพเรือให้ได้มาตรฐานที่กำหนด

-   ปริมาณการใช้เรือในธุรกิจ แท่นขุดเจาะน้ำมัน

มีการเติบโตของธุรกิจแท่นขุดเจาะน้ำมัน ทั้งในประเทศและภูมิภาคเอเชีย
ทำให้มีความต้องการเรือสนับสนุน

แท่นขุดเจาะมากขึ้น เป็นโอกาสทำให้ธุรกิจซ่อมและต่อเรือขยายงานได้มากขึ้น

-   การพัฒนากองเรือไทย

เนื่องจากกองเรือไทยส่วนใหญ่มีเรือเก่าที่มีอายุมาก ทำให้ต้องมีการซ่อมทำ หรือ ดัดแปลงเรือ
ให้ได้มาตรฐาน

ของ IMO รวมทั้ง ความต้องการในการต่อเรือใหม่ เพื่อมาทดแทนเรือเก่า

-   การขนส่งทางน้ำ

เรื่องการขนส่งทางน้ำเป็นข้อจำกัดของธุรกิจของบริษัท
เนื่องจากภาครัฐไม่ได้สนับสนุนกิจการขนส่งทางน้ำ

อย่างชัดเจน แต่สามารถเป็นโอกาสของธุรกิจบริษัทได้ถ้าระบบการขนส่งสินค้าต่าง ๆ
หันมาใช้การขนส่งทางน้ำ

ซี่งมีต้นทุนถูกเพิ่มมากขึ้น

-   สิ่งแวดล้อม

เรื่องสิ่งแวดล้อมเป็นเรื่องสำคัญ และต้องเฝ้าระวังอย่างมาก
ซึ่งมีกฎระเบียบและขั้นตอนการปฏิบัติอย่างเคร่งครัด

และต้องติดตามกฎระเบียบที่ออกใหม่ตลอดเวลา

-   นโยบายของภาครัฐ

ปัจจุบันภาครัฐมีนโยบายที่ชัดเจนในการสนับสนุน การลดต้นทุนโลจิสติกส์
ซึ่งการขนส่งทางน้ำเป็นต้นทุนที่

ประหยัดมากที่สุด แต่รัฐบาลไม่มีแผนงานผลักดันนโยบายดังกล่าว
ในการสนับสนุนธุรกิจพาณิชย์นาวีและ

อุตสาหกรรมอู่เรือ

4.2 การตลาดและภาวะการแข่งขัน

นโยบายและลักษณะการตลาดของผลิตภัณฑ์หรือบริการที่สำคัญ

1)  กลยุทธ์การแข่งขัน

บริษัทเน้นนโยบายคุณภาพและเวลา ในการให้บริการแก่ลูกค้า
ซึ่งบริษัทมีความสามารถในการซ่อมและสร้างเรือ

เฉพาะทาง ส่วนในเรื่องของการตั้งราคาที่สามารถแข่งขันได้ โดยการตั้งราคาจะมีราคามาตรฐาน
(TARIFF) เป็น

เกณฑ์ในการกำหนดราคา การส่งมอบตรงเวลา มีการรับประกันหลังส่งมอบ
นอกจากนี้ในด้านการบริหารที่มี

มาตรฐานทัดเทียมกับต่างประเทศโดยมีคู่มือปฏิบัติการ ISO 9001 (Version 2000)
และการนำระบบเทคโนโลยี

สารสนเทศมาช่วยในการบริหารให้มีประสิทธิภาพและรวดเร็ว
ทั้งยังได้เพิ่มศักยภาพและพัฒนาเทคโนโลยีในการ

ผลิต เพื่อการสร้างผลงานเป็นที่ยอมรับของสมาคมจัดชั้นเรือ และลูกค้าทั่วไป

ข้อได้เปรียบและข้อเสียเปรียบด้านการซ่อมและต่อเรือเทียบกับผู้ประกอบการรายอื่น

ข้อได้เปรียบ

1. ขนาดและทำเลที่ตั้งของบริษัท มีพื้นที่อู่เรือกว่า 20 ไร่ และมีท่าเทียบเรือ
ซึ่งเพียงพอกับงานซ่อมเรือขนาด ใหญ่พร้อมกันหลายลำ อีกทั้งอยู่ติดปากแม่น้ำเจ้าพระยา
ซึ่งระดับน้ำลึกหน้าท่าประมาณ 14 เมตร ทำให้ สะดวกในการนำเรือเข้าตรวจซ่อมและทดสอบเรือ

2. บริษัทมีการพัฒนาเพิ่มขีดความสามารถในการผลิด โดยมุ่งเน้นคุณภาพของงานให้มีมาตรฐานสูง
อย่างต่อ เนื่อง เช่น การพัฒนากระบวนการผลิตให้ได้มาตรฐานสากล
การจัดตั้งระบบควบคุมคุณภาพ, ใช้ระบบเครื่องตัด CNC เพื่อตัดแผ่นโลหะได้รวดเร็วและแม่นยำ
และการได้รับการรับรอง ISO 9001 (Version 2000) ครอบคลุมทั้ง
ด้านการต่อเรือและการซ่อมเรือ

3. บริษัทได้สร้างระบบเทคโนโลยีสารสนเทศ ในการเสนอราคาและควบคุมต้นทุน
ทำให้บริการลูกค้าได้อย่างมี ประสิทธิภาพมากขึ้น

4. บริษัทดำเนินธุรกิจทั้งต่อเรือและซ่อมเรือ
จึงสามารถให้บริการหลังการขายแบบครบวงจรแก่ลูกค้าต่อเรือใน
การซ่อมแซมบำรุงรักษาหรือดัดแปลงเรือหลังส่งมอบด้วย

5. บริษัทมีประสบการณ์ในการต่อเรือและการดัดแปลงเรือ (Conversion)
หลากหลายประเภทมายาวนาน
นอกจากนี้บริษัทยังมีพันธมิตรอู่เรือต่างประเทศในการพัฒนาเทคโนโลยีที่ทันสมัย

6.
บริษัทมีบุคลากรและวิศวกรเป็นจำนวนมากที่มีความเชี่ยวชาญและประสบการณ์สูงในการซ่อมและต่อเรือ
และเคยผ่านการฝึกอบรมจากหน่วยงานต่างๆ ทั้งในและนอกประเทศ

7. บริษัทมีความพร้อมในด้านอุปกรณ์ และเครื่องมือต่างๆ สำหรับการประกอบธุรกิจเป็นที่ยอมรับ

ข้อเสียเปรียบ

สามารถรองรับเรือซ่อมได้ไม่เกิน 20,000 เดทเวทตันและความยาวเรือไม่เกิน 160 เมตร
เนื่องจาก ข้อจำกัดด้วยขนาดของอู่ลอยและความลึกของแม่น้ำ

นโยบายราคา

การซ่อมเรือ

การกำหนดราคาสำหรับการรับงานซ่อมเรือนั้น บริษัท มีการกำหนดราคามาตรฐานของรายการซ่อม
แต่ละ รายการเป็นราคาเบื้องต้น หากราคาวัตถุดิบเปลี่ยนแปลงราคาขายก็จะเปลี่ยนแปลงตาม
ทั้งนี้บริษัทจะพิจารณา ภาวะการแข่งขันในตลาดขณะนั้นควบคู่ไปด้วย

การต่อเรือ

บริษัทกำหนดราคาให้มีความเหมาะสมกับท้องตลาด และตรงตามความต้องการของลูกค้า
โดยให้ลูกค้าเป็นผู้ กำหนดงบประมาณเบื้องต้น และวัตถุประสงค์ของการออกแบบ
ในกรณีที่ลูกค้าเป็นบริษัทเอกชนหรือทั่วไป ส่วนในกรณีของงานราชการนั้น
จะดำเนินการศึกษาข้อมูลด้านเทคนิคเพื่อกำหนดต้นทุนและราคาเพื่อให้สามารถ ประมูลงานได้

2)  ลูกค้า

    ลักษณะลูกค้าและความสัมพันธ์

ลูกค้าซ่อมเรือของบริษัทส่วนใหญ่เป็นลูกค้าที่ทำสัญญาว่าจ้างให้ซ่อมเป็นประจำ หรือลูกค้าที่ได้รับการ
แนะนำจากลูกค้าในประเทศ และต่างประเทศของบริษัท ส่วนใหญ่ได้จากการประมูล
ซึ่งการพิจารณาเข้า ประมูลงานของบริษัทจะขึ้นอยู่กับข้อเสนอทางด้านราคา ณ
ระดับที่สามารถแข่งขันได้และสร้างกำไรให้ กับบริษัท
รวมทั้งความสามารถของอู่เรือในการเสนอเรือที่มีคุณลักษณะครบถ้วน เป็นที่พึงพอใจของลูกค้า
ในราคาที่เหมาะสมเป็นหลัก

กลุ่มลูกค้าเป้าหมาย แบ่งได้เป็น 3 กลุ่มดังนี้

1. กลุ่มลูกค้าในประเทศ

2. กลุ่มลูกค้าต่างประเทศ

3. กลุ่มหน่วยงานราชการ

ทั้งนี้ บริษัทไม่ได้กำหนดสัดส่วนการให้บริการ แก่กลุ่มเรือราชการ
และกลุ่มเรือเอกชนไว้อย่างชัดเจน เพราะ บริษัทพิจารณา ถึงความสามารถในการสร้างผลกำไร
และความสามารถในการชำระเงินของ

ลูกค้าในแต่ละงานเป็นหลัก

3)  การจำหน่ายและช่องทางการจำหน่าย

-   การซ่อมเรือ

1. ติดต่อลูกค้าโดยตรง คิดเป็นสัดส่วนประมาณร้อยละ 80 ของลูกค้าซ่อมเรือทั้งหมด
โดยแบ่งเขตการตลาด (Market Territory) ไว้อย่างชัดเจน เช่น เขตลูกค้าเอกชน
เขตลูกค้าราชการ เป็นต้น เจ้าหน้าที่การตลาดจะออกไปพบเจ้าของเรือ
หรือเจ้าหน้าที่ที่เกี่ยวข้องโดยตรง ซึ่งจะเป็นลูกค้าในประเทศ
โดยทั่วไปบริษัทจะเน้นการติดต่อลูกค้าโดยตรงเป็นหลัก

2. ติดต่อลูกค้าโดยผ่านตัวแทน คิดเป็นสัดส่วนประมาณร้อยละ 20
โดยนายหน้าตัวแทนจะติดต่อกับบริษัทเพื่อขอรายละเอียดของอู่ ขีดความสามารถ ราคามาตรฐาน
และศึกษาคุณภาพการซ่อมและคุณภาพทีมงานของบริษัท
โดยเสนอเข้าเป็นตัวแทนในการหาลูกค้าให้กับบริษัท หลักเกณฑ์ในการแต่งตั้งตัวแทนมีดังนี้

- ความน่าเชื่อถือในธุรกิจตัวแทน

- ตลาดและฐานลูกค้าของตัวแทน

- ผลการดำเนินงานและประสิทธิภาพที่ผ่านมาของตัวแทน

-   การต่อเรือ

งานโครงการต่อเรือมักเป็นการเปิดประมูล ซึ่งพิจารณาทั้งข้อเสนอทางเทคนิค
(คุณสมบัติของลักษณะเรือ) และข้อเสนอทางด้านราคา ดังนั้น
บริษัทจึงต้องเสนอเรือที่มีคุณลักษณะครบถ้วน และเป็นที่พึงพอใจต่อลูกค้าในราคาที่เหมาะสม
ซึ่งต้องอาศัยความสามารถในการประเมินราคาและการออกแบบตัวเรือ
รวมถึงการเลือกใช้วัสดุอุปกรณ์ต่างๆ เครื่องจักร เครื่องยนต์ และส่วนประกอบต่างๆ
อย่างมีประสิทธิภาพ

ภาวะการแข่งขันและแนวโน้มอุตสาหกรรม

ทิศทางในอุตสาหกรรม

ธุรกิจอู่ต่อเรือและซ่อมเรือยังคงมีการแข่งขันกันทั้งในประเทศและต่างประเทศ
ปัจจัยสำคัญที่จะต้องนำมาวิเคราะห์ โดยเฉพาะธุรกิจซ่อมเรือ คือ
ภาวะการขยายตัวของเศรษฐกิจโลก โดยเฉพาะภาคการส่งออก
ซึ่งมีการใช้กองเรือพาณิชย์ในการขนส่งสินค้าเป็นจำนวนมาก

แต่ปัญหาวิกฤติเศรษฐกิจโลก ตลอดจนความไม่สงบทางการเมืองในประเทศ
ทำให้เศรษฐกิจของไทยถดถอยตั้งแต่ปี 2551 ก่อนจะเข้าสู่จุดต่ำสุดเมื่อปี 2552
และกลับมาฟื้นตัวในช่วงต้นปี 2553 เมื่อความต้องการขนส่งทางเรือมีปริมาณเพิ่มขึ้น
แต่ขนาดกองเรือขนส่งสินค้าทั่วโลกยังมีปริมาณที่เพียงพอ
ส่งผลให้ค่าบริการขนส่งทางเรือยังอยู่ระดับคงที่จากปีก่อน

ในปี 2554 คาดการณ์ว่าเศรษฐกิจมีแนวโน้มชะลอตัวอยู่ในระดับคงที่ เนื่องจากสหรัฐฯ
ยังอยู่ในระยะฟื้นตัวจากปัญหาโครงสร้างภายใน ส่วนเศรษฐกิจยุโรปมีแนวโน้มทรงตัว
เนื่องจากเศรษฐกิจของประเทศหลัก อย่างเยอรมัน และฝรั่งเศส ยังมีเศรษฐกิจที่แข็งแกร่ง ถึงแม้
โปรตุเกส ไอร์แลนด์ กรีซและ สเปน จะยังคงมีปัญหาหนี้สาธารณะ
ส่วนในประเทศจีนนั้นเศรษฐกิจยังเติบโตอยู่ในปริมาณที่สูง
แต่ความต้องการใช้เรือขนส่งสินค้าไม่ได้เพิ่มขึ้นมากนัก ซึ่งปริมาณอุปสงค์ที่ยังไม่เพิ่มขึ้น
กับอุปทานเดิมของจำนวนเรือที่ยังเหลืออยู่ ส่งผลให้ค่าระวางเรือยังไม่เพิ่มขึ้นตามไปด้วย
ทั้งนี้ยังไม่นับรวมเรือใหม่ที่จะส่งมอบ ซึ่งจะยิ่งทำให้อุปทานมากขึ้น
ผู้ประกอบการเดินเรือต้องเลื่อนการส่งมอบเรือออกไป
ซึ่งส่งผลกระทบธุรกิจต่อเรืออย่างหลีกเลี่ยงไม่ได้ ซึ่งเห็นได้จากสถิติดังต่อไปนี้

+----------------------------------+----------------+------------------+
| ปีเรือที่ต้องการส่งมอบตามกำหนด         | ส่งมอบได้        | เลื่อนการส่งมอบ     |
+----------------------------------+----------------+------------------+
|   25531,716 ลำ                   | 738 ลำ         | 978 ลำ           |
+----------------------------------+----------------+------------------+
| 25541,123 ลำ                     | 483 ลำ         | 640 ลำ           |
+----------------------------------+----------------+------------------+
| 2555463 ลำ                       | 200 ลำ         | 263 ลำ           |
+----------------------------------+----------------+------------------+
| 255687 ลำ                        | 38 ลำ          | 49 ลำ            |
+----------------------------------+----------------+------------------+

นอกจากนี้ยังมีเรือที่จะมีอายุเกิน 25 ปีจำนวน 2,834 ลำทั่วโลก ที่จะทะยอยปลดระวางในปี
2553-2556

จากตัวเลขประมาณการข้างต้นแสดงให้เห็นว่า
ความต้องการต่อเรือใหม่ทั้งจากการชะลอการส่งมอบในคำสั่งซื้อเดิม
กับปริมาณเรือที่จะปลดระวางมีจำนวนค่อนข้างสูง
ปัจจัยเดียวที่จะทำให้เกิดดุลยภาพได้คือการฟื้นตัวของระบบเศรษฐกิจโลก
โดยเฉพาะการฟื้นตัวของระบบเศรษฐกิจสหรัฐฯ และสหภาพยุโรป ซึ่งอาจจะต้องใช้เวลานานถึง
2-3 ปี

ภาวะเศรษฐกิจที่มีผลต่ออุตสาหกรรม

ในกลุ่มลูกค้าของบริษัทร้อยละแปดสิบเป็นกลุ่มเรือบรรทุกสินค้าเหลว
ซึ่งปัจจัยที่จะมีผลกระทบมากที่สุดคือการขนส่งน้ำมันของประเทศ
โดยธุรกิจการส่งออกน้ำมันของไทยขึ้นอยู่กับราคาน้ำมันและภาวะการใช้น้ำมันของโลก
ซึ่งราคาน้ำมันนั้นในปี 2554 มีแนวโน้มปรับตัวสูงขึ้น โดยมีสาเหตุ 3 ประการได้แก่

1. ความต้องการใช้น้ำมันที่เพิ่มขึ้นอย่างรวดเร็ว
สืบเนื่องมาจากการที่เศรษฐกิจของจีนและอินเดียขยายตัวในอัตราที่สูงมาเป็นเวลานาน
นับแต่วิกฤตการณ์ ต้มยำกุ้ง ที่เริ่มจากประเทศไทยในปี 2540
บริษัทสำรวจและขุดเจาะน้ำมันต่างก็ทบทวนแผนการลงทุน จากความต้องการพลังงานชะลอตัวลง
ในช่วงระหว่างปี 2540 – 2550 ต่อมาการที่เศรษฐกิจของจีนและอินเดีย
ขยายตัวในอัตราที่สูงอย่างรวดเร็วเหนือการคาดหมาย
ส่งผลให้เศรษฐกิจของญี่ปุ่นและภูมิภาคเอเชียฟื้นตัวไปด้วย
ทำให้เกิดความต้องการใช้น้ำมันเพิ่มขึ้นเป็นอย่างมาก
ประกอบกับการคาดการณ์ความต้องการใช้พลังงานผิดพลาด
ทำให้ผู้ผลิตน้ำมันเพิ่มกำลังการผลิตไม่เพียงพอ

2. เหตุการณ์ความไม่สงบในแอฟิกาเหนือ ตะวันออกกลาง และคาบสมุทรเกาหลี
อันสืบเนื่องมาจากอัตราเงินเฟ้อ สินค้ามีราคาแพง ความอดอยาก
และความต้องการเปลี่ยนแปลงทางการเมือง อีกทั้งกรณีที่เกิดเหตุการณ์ก่อการร้ายในที่ต่าง ๆ
ทั่วโลก ซึ่งมีผลทำให้การผลิตน้ำมันไม่ขยายตัวตามไปด้วย

3. เมื่อการผลิตกับความต้องการน้ำมันมีปริมาณเข้าใกล้กันมากขึ้น
ทำให้นักเก็งกำไรมักจะฉกฉวยประโยชน์จากความวิตกกังวลในเรื่อง ปริมาณน้ำมันสำรอง
ถ้าปริมาณผลิตกับปริมาณใช้เท่ากัน ก็เท่ากับไม่มีน้ำมันสำรอง
จะเกิดการขาดแคลนทำให้น้ำมันจะราคาสูงขึ้นอย่างไม่มีเหตุผล
ในภาวะเช่นนี้เป็นโอกาสที่นักเก็งกำไรเข้ามามีบทบาทในการสร้างราคาให้สูงขึ้นและจะมีความผันผวนเพิ่มขึ้นตามมาด้วยข่าวลือต่าง
ๆ เช่น จะเกิดสงคราม หรือ จะเกิดเหตุการณ์ในที่ต่างๆ ที่ข่าวมีผลต่อราคาน้ำมัน

อีกประเด็นหนึ่งที่เกี่ยวข้องกับราคาน้ำมันโดยตรงคือค่าเงินดอลล่าห์สหรัฐ ยิ่งถ้าราคาน้ำมันสูงขึ้น
จะยิ่งทำให้ค่าเงินดอลล่าห์อ่อนค่าลง อเมริกาซึ่งเป็นประเทศที่บริโภคน้ำมันรายใหญ่
จะขาดดุลบัญชีเดินสะพัดเพิ่มขึ้น ในอดีตเหตุการณ์ลักษณะนี้
ประเทศที่ได้ดุลการค้าจากอเมริกาคือประเทศแถบตะวันออกกลาง
จะนำเงินดอลล่าห์ที่ได้จากการขายน้ำมัน ไปซื้อและลงทุนในสินทรัพย์ในอเมริกา
เนื่องจากสถาบันการเงินในอเมริกาให้กองทุนต่าง ๆ นำมาเก็งกำไรน้ำมันและสินค้าโภคภัณฑ์อื่น
ๆในภายหลัง ทำให้การขาดดุลไม่เป็นผลกระทบต่ออเมริกาเท่าใดนัก
แต่ถ้าการปรับขึ้นของราคาน้ำมันที่จะเกิดในครั้งนี้การเกินดุลการค้าและดุลบัญชีเดินสะพัดอาจมีผลกระทบกับอเมริกามากขึ้น
เนื่องจากตะวันออกกลางอาจจะไม่เข้าไปลงทุนในอเมริกาเหมือนเช่นเคย สถานการณ์นี้อาจเกิดขึ้น
ซึ่งจะต้องระมัดระวังและติดตามสถานการณ์ราคาน้ำมันอย่างใกล้ชิด สิ่งที่ต้องคำนึงคือ
โครงสร้างของเศรษฐกิจโลกจะเปลี่ยนไป
ความสำคัญของเศรษฐกิจอเมริกาต่อเศรษฐกิจโลกจะน้อยลง เพราะประเทศต่าง ๆ
ที่เคยเป็นประเทศด้อยพัฒนากลายเป็นตลาดสำคัญเพิ่มขึ้น แม้ว่าอเมริกา ยุโรป และญี่ปุ่น
จะยังคงมีความสำคัญอยู่ต่อไปแต่ก็จะมีความสำคัญน้อยลง

ประการต่อมา
อเมริกาจะดำรงสภาพการขาดดุลการค้าและขาดดุลบัญชีเดินสะพัดต่อไปได้อีกนานสักเท่าใด
ซึ่งได้พิสูจน์แล้วว่า นโยบายอัดฉีดเงินในระบบ การลดอัตราดอกเบี้ย
การใช้นโยบายการเงินแบบผ่อนคลาย ล้วนเป็นมาตรการสำคัญของอเมริกาในการแก้ปัญหานี้
ดังนั้นไม่ว่าจะเป็นเรื่องค่าเงินดอลล่าห์ที่อ่อนตัว
ซึ่งกระทบต่อค่าเงินบาทที่แข็งค่าขึ้นย่อมมีผลกระทบต่อการส่งออกของไทยอย่างหลีกเลี่ยงไม่ได้
สิ่งที่เฝ้ารอดูคือ การฟื้นตัวของอเมริกาจะสามารถฟื้นตัวได้เร็วแค่ไหน
ซึ่งอาจจะต้องใช้ระยะเวลานาน อีกทั้งต้องคอยดูว่าเศรษฐกิจยุโรปในไตรมาสที่1ปี 54
นี้มีแน้วโน้มเป็นเช่นไร หลังการช่วยเหลือของกองทุนไอเอ็มเอฟ ถ้ายังไม่ดีขึ้น
อเมริกาอาจจะใช้นโยบายการเงินแบบผ่อนคลายเชิงปริมาณรอบที่สอง (QE2)
ต่อไปจนสิ้นสุดโครงการในเดือน มิถุนายน2554
ซึ่งจะทำให้มีการเคลื่อนไหลเงินทุนเข้าสู่ภูมิภาคอีกเป็นจำนวนมาก
จนส่งผลกระทบเรื่องค่าเงินบาทเหมือนกลางปี2553 อีกครั้ง

ในส่วนธุระกิจการซ่อมเรือและต่อเรือนั้น สิ่งที่ต้องพิจารณาเป็นอย่างมากก็คือ
การควบคุมความเสี่ยงต่าง ๆ ที่อาจก่อให้เกิดความเสียหายในธุรกิจ เช่น การเกิดหนี้เสีย
ความเสี่ยงในเรื่องอัตราแลกเปลี่ยน หรือความผันผวนในเรื่องราคา วัตถุดิบ เช่น เหล็ก เป็นต้น
บริษัทต้องเพิ่มโอกาสการเข้าสู่ตลาดใหม่ ๆ เช่น กลุ่มเรือOffshore ซึ่งปัจจุบัน
ในอ่าวไทยมีแท่นขุดเจาะสำรวจน้ำมันและบ่อแก๊สประมาณ 70-80 แห่ง กลุ่มเรือเฉพาะทาง
เช่นเรือบรรทุกแอลฟัลท์ และ เรือบรรทุกแก๊สแอลพีจี ส่วนในธุรกิจการต่อเรือใหม่นั้น
จะมุ่งเน้นเรือที่จะปลดระวางลงในปีนี้ 110 ลำ ซึ่งเป็นเรือบรรทุกน้ำมัน ที่มีอายุกว่า 25 ปี
ผู้ประกอบการเรือบรรทุกน้ำมันดังกล่าว มีทางเลือกคือ ต้องทำการต่อเรือลำใหม่ หรือ
ดัดแปลงเรือให้เป็นแบบเปลือกเรือสองชั้น ซึ่งทางบริษัทมีศักยภาพพร้อมดำเนินการอยู่แล้ว
ทั้งนี้เนื่องจากอนุสัญญาMARPOLบังคับให้เรือบรรทุกน้ำมัน (Oil Tanker)
จะต้องมีเปลือกเรือสองชั้น (Double Hull)
และตามระเบียบของกรมเจ้าท่าที่กำหนดให้เรือบรรทุกน้ำมันชายฝั่งที่ไม่ใช่เรือที่มีเปลือกเรือสองชั้น
จะต้องทำการดัดแปลงให้ถูกต้องภายในปี 2558
อีกทั้งบริษัทผู้ค้าน้ำมันรายใหญ่กำหนดให้เรือที่มีเปลือกเรือสองชั้นเท่านั้นที่จะเข้าเทียบท่าคลังน้ำมันของบริษัทได้

สิ่งต่าง ๆ
เหล่านี้คือโอกาสที่บริษัทใช้เป็นกลยุทธ์ในแผนธุรกิจเพื่อรับมือกับสถานการณ์ที่เศรษฐกิจโลกอยู่ภาวะชะลอตัวในอีก
1-2 ปีนี้ข้างหน้า

1. การส่งเสริมและสนับสนุนจากภาครัฐ มีนโยบายในการพัฒนาโครงข่ายอุตสาหกรรมคมนาคม
การขนส่งทางน้ำของประเทศไทยเพื่อลดต้นทุนการขนส่ง และประหยัดพลังงานอย่างไรก็ตาม
แผนดำเนินการภาคปฏิบัติที่ต่อเนื่องจากแผนยุทธศาสตร์ที่กระทรวงอุตสาหกรรมกำหนดยังไม่เริ่มใช้ในทางปฏิบัติ

2. การเงิน กิจการอู่เรือ จำเป็นต้องใช้เงินลงทุนสูง อีกทั้งในการต่อเรือแต่ละลำ
ต้องใช้เวลานาน และใช้เงินหมุนเวียนจำนวนมาก
ต้องอาศัยเงินกู้จากธนาคารพาณิชย์ซึ่งมีอัตราดอกเบี้ยค่อนข้างสูงเมื่อเทียบกับผู้ประกอบการต่างประเทศ
ทำให้ต้นทุนในการดำเนินการสูง ไม่สามารถแข่งขันกับต่างประเทศได้

3. บุคลากร สถาบันวิชาชีพที่สร้างบุคลากรให้อุตสาหกรรมนี้มีน้อยไม่เพียงพอต่อความต้องการ
ทำให้ขาดแคลนแรงงานทั้งระดับช่างฝีมือ หัวหน้าช่าง วิศวกร และผู้ควบคุมคุณภาพ

4. การตลาด

4.1 ตลาดในประเทศ:

ตลาดภาคเอกชน ภาคเอกชนนิยมซื้อเรือเก่าจากต่างประเทศ โดยเฉพาะเรือ Tanker
ด้วยภาครัฐสนับสนุน โดยการยกเว้นอากรนำเข้าเรือ ขนาดเกิน 1,000 ตันกรอสขึ้นไป
แต่ทั้งนี้จะต้องมีการซ่อมทำ ปรับปรุงเรือให้ได้ตามข้อกำหนดของภาครัฐก่อนนำไปใช้งาน

ตลาดภาคราชการ แม้ว่าจะยังมีความต้องการใช้เรือด้านต่างๆ เป็นจำนวนมาก
แต่รัฐบาลจัดสรรงบประมาณให้น้อยและไม่สม่ำเสมอ
อย่างไรก็ดีหน่วยงานราชการได้ปรับเปลี่ยนนโยบายและส่งเสริมให้การต่อเรือของราชการต้องทำโดยอู่เรือไทยมากขึ้น

4.2 ตลาดต่างประเทศ: ได้รับการตอบสนองจากลูกค้าต่างประเทศสูงโดยเฉพาะตลาดเรือซ่อม
เนื่องจากอู่เรือที่จีนและเวียดนามเน้นการต่อเรือ
ซึ่งเป็นผลให้การจองอู่เพื่อซ่อมเรือล่วงหน้าจำนวนมาก
โดยลูกค้าจะสนใจเรื่องระยะเวลาและการส่งมอบเป็นหลัก

5. อุตสาหกรรมที่เกี่ยวเนื่อง รัฐบาลโดยกระทรวงอุตสาหกรรม
มีโครงการพัฒนาอุตสาหกรรมการผลิตซึ่งเป็นอุตสาหกรรมเกี่ยวเนื่องกับอุตสาหกรรมต่อและซ่อมเรือ
เพื่อลดการนำเข้าวัสดุจากต่างประเทศ

4.3 การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์เพื่อจำหน่าย

1)  การผลิต

ปัจจุบันบริษัทมีอู่ลอย2ขนาด 20,000 เดทเวทตัน และอู่ลอย1ขนาด 5,000 เดทเวทตัน

ขั้นตอนการซ่อมเรือ ต่อเรือ และกำลังการผลิตรวมของบริษัทสรุปได้ดังนี้

  งานซ่อมเรือ

-   ขั้นตอนการผลิต

1. การนำเรือขึ้นซ่อมบนอู่ลอย

2. การซ่อมทำตามวัตถุประสงค์ลูกค้า

- งานเหล็กและงานเชื่อม

- งานเตรียมพื้นผิวและพ่นสี

- งานโซ่สมอและตัวสมอ

- งานท่อ

- งานไม้และงานปูน

3. งานเครื่องกล

- งานเครื่องจักร

- งานเพลาใบจักรและหางเสือ

- งานระบบไฟฟ้า

- งานวาล์วต่างๆ

-    กำลังการผลิต

- มีกำลังการผลิตรวม 75 ลำ/ปี (อู่ลอย 2 ขนาด 20,000 เดทเวทตันและ5,000 เดทเวทตัน )
Capacity 100%

สมมติฐาน เรือขนาดใหญ่ 4,000 – 20,000 เดทเวทตัน

ทั้งนี้ บริษัทสามารถซ่อมเรือได้หลายขนาด และสามารถซ่อมได้หลายลำพร้อมกัน

งานต่อเรือ

-   ขั้นตอนการผลิต

1.  การออกแบบเรือ

2.  การขยายแบบลายเส้นเรือ

3.  การประกอบตัวเรือและส่วนประกอบต่างๆ ของตัวเรือ

4.  การติดตั้งเครื่องจักรและงานระบบต่างๆ ไฟฟ้า และท่อทาง เป็นต้น

5.  การปล่อยเรือลงน้ำ

6.  การติดตั้งและเก็บงานในส่วนที่เหลือในน้ำ

7.  การตรวจสอบงานระบบต่างๆ และทดลองเรือ

-   กำลังการผลิต

- มีกำลังการผลิตรวม 2 ลำ/ปี

สมมติฐาน เรือขนาด 7,000-10,000 เดทเวทตัน หรือขนาดความยาวสูงสุด 100 เมตร

2)  วัตถุดิบ และผู้จำหน่ายวัตถุดิบ (Supplier)

ประเภทของวัตถุดิบที่ใช้ในการซ่อมและต่อเรือมีความแตกต่างกัน
แหล่งวัสดุที่ใช้ในการต่อเรือส่วนใหญ่สั่งซื้อจากต่างประเทศ เช่น เยอรมัน ฟินด์แลนด์ ญี่ปุ่น จีน
เกาหลี เป็นต้น ส่วนวัตถุดิบสำหรับการซ่อมเรือส่วนใหญ่สั่งซื้อจากในประเทศ
โดยมีสัดส่วนการซื้อวัตถุดิบในประเทศและต่างประเทศในปี 2553 ประมาณ 51% และ 49%
ตามลำดับ ในปี 2552 คือประมาณ 81% และ 19% ตามลำดับ
และมีจำนวนผู้จำหน่ายวัตถุดิบประมาณ 315 ราย
ซึ่งมีรายละเอียดประเภทและแหล่งที่มาของวัตถุดิบที่สำคัญ ดังนี้

+---------------+------------------------------------------------------+
| วัตถุดิบส        | วัตถุดิบส่วนใหญ่สามารถสั่งซื้อจากในประเทศ เช่น เหล็ก ท่อประเภท   |
| ำหรับการซ่อมเรือ |                                                      |
|               | ต่างๆ ลม แก๊ส ลวดเชื่อม ฯลฯ                              |
+---------------+------------------------------------------------------+
| วัตถุดิบ         | ประเภทของวัตถุดิบที่ซื้อจากต่างประเทศ เช่น เหล็กคุณภาพต่อเรือ     |
| สำหรับการต่อเรือ |                                                      |
|               | (Ship Plate)                                         |
+---------------+------------------------------------------------------+
| ซ่อม           | เครื่องจักร และอุปกรณ์ที่ติดตั้งในเรือเช่น เครื่องกำเนิดไฟฟ้า        |
| เรือโครงการใหญ่ | เครื่องยนต์                                             |
|               |                                                      |
|               | เดินเรือ และมีการสั่งซื้อจาก Supplier หลายรายขึ้นอยู่กับ         |
|               | Specification                                        |
|               |                                                      |
|               | ที่ต้องการ ส่วนอุปกรณ์ที่ซื้อในประเทศ ได้แก่ อุปกรณ์สื่อสาร          |
|               | อุปกรณ์เดินเรือ เครื่องใช้ไฟฟ้า                              |
|               | เครื่องปรับอากาศและอุปกรณ์อะไหล่เชื่อมติด                     |
+---------------+------------------------------------------------------+
| วัตถุดิบสำ       | คืองานโครงการสนามบินสุวรรณภูมิ นั้นวัตถุดิบส่วนใหญ่ ได้แก่ เหล็กแผ่น |
| หรับงานวิศวกรรม | และ เหล็ก I-BEAM ขนาดต่างๆ ซึ่งสามารถสั่งซื้อได้ภายในประเทศ   |
+---------------+------------------------------------------------------+

ทั้งนี้ ในช่วง 3 ปีที่ผ่านมาบริษัทไม่มีการพึ่งพิงผู้จัดจำหน่ายวัตถุดิบรายใดรายหนึ่งเกินกว่าร้อยละ 30
ของรายได้รวม

วัตถุดิบสำหรับการต่อเรือส่วนใหญ่ ถ้าเป็นวัสดุที่ไม่จำเป็นต้องมี Class Certificate บริษัทฯ
สามารถซื้อได้ในประเทศ ยกเว้นในส่วนที่ต้องการ Class Certificate
จำเป็นต้องนำเข้าจากต่างประเทศ ซึ่งได้แก่ เครื่องจักรใหญ่เครื่องไฟฟ้า เป็นต้น

3) ผลของฤดูกาลที่กระทบต่อการดำเนินธุรกิจ

ลักษณะการดำเนินงานของบริษัทในฤดูฝน อาจทำให้การซ่อมเรือและต่อเรือมีอุปสรรคบ้าง
ซึ่งอาจมีผล ทำให้โครงการล่าช้า อย่างไรก็ตาม
บริษัทได้วางแผนและกำหนดตารางเวลาการดำเนินงานในช่วงเวลาดังกล่าวแล้ว ดังนั้น
ฤดูฝนจึงไม่มีผลกระทบอย่างมีนัยสำคัญต่อการดำเนินงาน

4) ผลกระทบต่อสิ่งแวดล้อม

การดำเนินธุรกิจของบริษัทให้ความสำคัญ และเฝ้าระวังผลกระทบต่อสิ่งแวดล้อม
โดยปฏิบัติตามกฎระเบียบ และขั้นตอนการปฏิบัติงานอย่างเคร่งครัด
อย่างไรก็ตามบริษัทมีการดำเนินการเพื่อลดผลกระทบต่อสิ่งแวดล้อม ดังนี้

1. บริษัทได้จัดให้มีภาชนะรองรับขยะอย่างเพียงพอในบริเวณอู่ และเรือที่ทำการซ่อม
และกำจัดขยะโดยการฝังกลบและเผาทำลาย ซึ่งขึ้นอยู่กับประเภทของขยะ

2. ใช้น้ำยาขจัดคราบน้ำมัน ในกรณีที่มีน้ำมันจากที่อื่นรั่วไหลเข้ามาในบริเวณอู่

3. การเตรียมผิวงานของแผ่นเหล็กต่างๆ เช่น ตัวเรือ หรือแผ่นเหล็กอื่นๆ
ยังต้องอาศัยการพ่นทรายเป็นหลัก ซึ่งอาจก่อให้เกิดฝุ่นละอองรบกวนผู้ที่อยู่อาศัยใกล้เคียงบริเวณอู่ได้
ปัจจุบันบริษัทมีวิธีป้องกันดังนี้

- การพ่นกรวดสำหรับแผ่นเหล็กใหม่เพื่อช่วยลดปริมาณฝุ่นละออง

- การทำม่านน้ำสเปรย์และขึงตาข่ายกันทราย เพื่อป้องกันฝุ่นทรายออกสู่ภายนอก

4. บริษัทได้ว่าจ้างบริษัทภายนอกเป็นผู้ตรวจสอบและศึกษาคุณภาพน้ำทิ้งเป็นประจำทุก 3
เดือนพร้อมทั้งจัดทำรายงานผลการศึกษาเสนอกรมขนส่งทางน้ำและพาณิชยนาวีและสำนักงานนโยบายและแผน

สิ่งแวดล้อม
จากการตรวจสอบคุณภาพน้ำทิ้งที่ผ่านมาพบว่าดัชนีคุณภาพน้ำทิ้งที่ตรวจวิเคราะห์อยู่ในเกณฑ์มาตรฐาน
(ดังตาราง) ทั้งนี้ บริษัทไม่มีประวัติการกระทำผิดเกี่ยวกับสิ่งแวดล้อม

  ------------------------- ------------------ --------------------------
  ดัชนีคุณภาพน้ำ                มาตรฐาน *          คุณภาพน้ำทิ้งของบริษัท

  ค่าความเป็นกรดด่าง (pH)      5.0-9.0            7.12

  ปริมาณตะกอนแขวนลอย (Mg/1)  60                 15.3

  BOD₅ (Mg/l)               200                13.60

  Grease & Oil ( Mg/l)      100                <0.5
  ------------------------- ------------------ --------------------------

หมายเหตุ :*มาตรฐานตามประกาศกระทรวงทรัพยากรธรรมชาติและสิ่งแวดล้อม เรื่อง
กำหนดมาตรฐานควบคุม การระบายน้ำทิ้ง จากอาคารบางประเภทและบางขนาด (ประเภท จ)
ตีพิมพ์ในราชกิจจานุเบกษา ฉบับประกาศ ทั่วไป เล่ม 122 ตอนที่ 125ง ลงวันที่ 29 ธันวาคม
2548

ที่มา : รายงานการติดตามตรวจสอบคุณภาพสิ่งแวดล้อมเดือนธันวาคม 2553 โดย Enviroment
Research & Technology Company Limited

4.4 งานที่ยังไม่ได้ส่งมอบ (ณ วันที่ 31 ธันวาคม 2553)

งานซ่อมเรือ มูลค่ารวม 14.79 ล้านบาท

งานต่อเรือ มูลค่ารวม 751.87 ล้านบาท